CELEX: 32014R1282
Language: sk
Date: 2014-12-02 00:00:00
Title: Vykonávacie nariadenie Komisie (EÚ) č. 1282/2014 z  2. decembra 2014 , ktorým sa mení vykonávacie nariadenie (EÚ) č. 180/2014, pokiaľ ide o maximálne množstvá spracovaných výrobkov, ktoré možno vyvážať alebo odosielať z najvzdialenejších regiónov Španielska a Francúzska a dotknutých tretích krajín

3.12.2014   
            
            
               SK
            
            
               Úradný vestník Európskej únie
            
            
               L 347/13
            
         VYKONÁVACIE NARIADENIE KOMISIE (EÚ) č. 1282/2014
   z 2. decembra 2014,
   ktorým sa mení vykonávacie nariadenie (EÚ) č. 180/2014, pokiaľ ide o maximálne množstvá spracovaných výrobkov, ktoré možno vyvážať alebo odosielať z najvzdialenejších regiónov Španielska a Francúzska a dotknutých tretích krajín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 228/2013 z 13. marca 2013 o osobitných opatreniach v oblasti poľnohospodárstva v prospech najvzdialenejších regiónov Únie a o zrušení nariadenia Rady (ES) č. 247/2006 (1), a najmä na jeho článok 14
   keďže:
   
               (1)
            
            
               V článku 15 ods. 1 vykonávacieho nariadenia Komisie (EÚ) č. 180/2014 (2) sa stanovuje možnosť, aby hospodárske subjekty v rámci tradičných obchodných tokov alebo regionálneho obchodu vyvážali a v rámci tradičných obchodných tokov odosielali spracované výrobky obsahujúce suroviny, na ktoré sa vzťahoval osobitný režim zásobovania podľa článku 10 nariadenia (EÚ) č. 228/2013. Spracovatelia plánujúci vyviezť alebo odoslať takéto výrobky v danom rámci tak môžu urobiť v rozsahu ročných množstiev uvedených v prílohách II až V k vykonávaciemu nariadeniu (EÚ) č. 180/2014. Zoznam tretích krajín, kam možno predmetné výrobky vyvážať, sa uvádza v prílohe VI k uvedenému vykonávaciemu nariadeniu.
            
         
               (2)
            
            
               Francúzske orgány požiadali Komisiu, aby vzhľadom na Martinik pozmenila zoznam v prílohe II k vykonávaciemu nariadeniu (EÚ) č. 180/2014 a zmenila maximálne množstvá spracovaných výrobkov zodpovedajúcich číselným znakom KN 0403 10 a KN 1101 00 a doplnila množstvá pri výrobkoch zodpovedajúcich číselným znakom KN 2202, KN 2105 a KN 2007. Pokiaľ ide o Guadeloupe, požiadali Komisiu, aby v zozname zmenila maximálne množstvá výrobkov zodpovedajúcich číselným znakom KN 1101 00 a KN 2309 90 a doplnila množstvá pri výrobkoch zodpovedajúcich číselným znakom KN 0402 10 a KN 2007, 2008 a 2009. Takisto požiadali o doplnenie nových tretích krajín pri Martiniku a Guadeloupe do zoznamu v prílohe VI k uvedenému vykonávaciemu nariadeniu.
            
         
               (3)
            
            
               Maximálne množstvá spracovaných výrobkov, ktoré možno ročne vyviezť alebo odoslať z Kanárskych ostrovov v rámci tradičného vývozu alebo tradičných zásielok sú stanovené v prílohe IV k vykonávaciemu nariadeniu (EÚ) č. 180/2014 a množstvá, ktoré možno ročne vyviezť z Kanárskych ostrovov v rámci regionálneho obchodu sú stanovené v prílohe V k uvedenému vykonávaciemu nariadeniu.
            
         
               (4)
            
            
               Španielske orgány požiadali Komisiu, aby zjednodušila zoznamy v prílohách IV a V k vykonávaciemu nariadeniu (EÚ) č. 180/2014 a na tento účel zlúčila množstvá spracovaných výrobkov zodpovedajúcich číselným znakom KN 1806 a KN 1905.
            
         
               (5)
            
            
               Vykonávacie nariadenie (EÚ) č. 180/2014 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre priame platby,
            
         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 180/2014
   Prílohy II, IV, V a VI k vykonávaciemu nariadeniu (ES) č. 180/2014 sa menia v súlade s prílohou k tomuto nariadeniu.
   Článok 2
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 78, 20.3.2013, s. 23.
   
      (2)  Vykonávacie nariadenie Komisie (EÚ) č. 180/2014 z 20. februára 2014, ktorým sa stanovujú pravidlá uplatňovania nariadenia (EÚ) č. 228/2013 Európskeho parlamentu a Rady o osobitných opatreniach v oblasti poľnohospodárstva v prospech najvzdialenejších regiónov Únie (Ú. v. EÚ L 63, 4.3.2014, s. 13).
   
      PRÍLOHA
      Prílohy II, IV, V a VI k vykonávaciemu nariadeniu (EÚ) č. 180/2014 sa menia takto:
      
                  1.
               
               
                  V prílohe II sa tabuľky týkajúce sa Martiniku a Guadeloupe nahrádzajú takto:
                  
                     „Martinik
                  
                  
                              [Množstvá v kilogramoch (alebo litroch*)]
                           
                        
                              Číselný znak KN
                           
                           
                              Do Únie
                           
                           
                              Do tretích krajín
                           
                        
                              0403 10
                           
                           
                              —
                           
                           
                              77 500
                           
                        
                              1101 00
                           
                           
                              —
                           
                           
                              199 500
                           
                        
                              2309 90
                           
                           
                              —
                           
                           
                              102 000
                           
                        
                              2202
                           
                           
                              229 000
                           
                           
                              5 500
                           
                        
                              2105
                           
                           
                              146 000
                           
                           
                              —
                           
                        
                              2007
                           
                           
                              1 000
                           
                           
                              500
                           
                        
                     
                  
                     Guadeloupe
                  
                  
                              [Množstvá v kilogramoch (alebo litroch*)]
                           
                        
                              Číselný znak KN
                           
                           
                              Do Únie
                           
                           
                              Do tretích krajín
                           
                        
                              0402 10
                           
                           
                              45 000
                           
                           
                              —
                           
                        
                              1101 00
                           
                           
                              —
                           
                           
                              128 000
                           
                        
                              2309 90
                           
                           
                              —
                           
                           
                              522 000
                           
                        
                              2007-2008-2009
                           
                           
                              4 000
                           
                           
                              —“
                           
                        
            
                  2.
               
               
                  Príloha IV sa mení takto:
                  
                              a)
                           
                           
                              riadky zodpovedajúce podpoložkám 1806 10, 1806 20, 1806 31, 1806 32 a 1806 90 sa nahrádzajú takto:
                              
                                          „1806
                                       
                                       
                                          490 500
                                       
                                       
                                          265 000“
                                       
                                    
                        
                              b)
                           
                           
                              riadky zodpovedajúce podpoložkám 1905 20, 1905 31, 1905 32, 1905 40 a 1905 90 sa nahrádzajú takto:
                              
                                          „1905
                                       
                                       
                                          916 500
                                       
                                       
                                          878 000“
                                       
                                    
                        
            
                  3.
               
               
                  Príloha V sa mení takto:
                  
                              a)
                           
                           
                              riadky zodpovedajúce podpoložkám 1806 10, 1806 31, 1806 32 a 1806 90 sa nahrádzajú takto:
                              
                                          „1806
                                       
                                       
                                          266 000“
                                       
                                    
                        
                              b)
                           
                           
                              riadky zodpovedajúce podpoložkám 1905 31 a 1905 32 sa nahrádzajú takto:
                              
                                          „1905
                                       
                                       
                                          225 000“
                                       
                                    
                        
            
                  4.
               
               
                  Časť týkajúca sa francúzskych zámorských departementov sa nahrázda takto:
                  „Réunion: Maurícius, Madagaskar a Komory
                  
                     Martinik: Malé Antily (1), Surinam a Haiti
                  
                     Guadeloupe: Malé Antily, Surinam a Haiti
                  
                     Francúzska Guyana: Brazília, Surinam a Guyana
               
            
         (1)  Malé Antily: Panenské ostrovy, Svätý Krištof a Nevis, Antigua a Barbuda, Dominika, Svätá Lucia, Svätý Vincent a Grenadíny, Barbados, Trinidad a Tobago, Svätý Martin, Anguilla.“